Document ID: 32007D0683

ODLOČBA KOMISIJE
z dne 18. oktobra 2007
o odobritvi načrta za izkoreninjenje klasične prašičje kuge pri divjih prašičih na nekaterih območjih Madžarske
(notificirano pod dokumentarno številko C(2007) 5053)
(Besedilo v madžarskem jeziku je edino verodostojno)
(2007/683/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2001/89/ES z dne 23. oktobra 2001 o ukrepih Skupnosti za nadzor nad klasično prašičjo kugo (1) in zlasti drugega pododstavka člena 16(1) Direktive,
ob upoštevanju naslednjega:
(1)
Direktiva 2001/89/ES uvaja minimalne ukrepe Skupnosti za nadzor nad klasično prašičjo kugo.
(2)
Januarja 2007 je bila na Madžarskem v populaciji divjih prašičev potrjena klasična prašičja kuga.
(3)
Madžarska je 24. aprila 2007 zaradi epidemiološkega stanja Komisiji v skladu z Direktivo 2001/89/ES predložila načrt za izkoreninjenje klasične prašičje kuge pri divjih prašičih na zadevnem območju Madžarske.
(4)
Komisija je zahtevala, da se načrt spremeni. Madžarska je spremenjeni načrt predložila 11. julija 2007. Spremenjeni načrt je v skladu z Direktivo 2001/89/ES in ga je zato treba odobriti.
(5)
Zaradi preglednosti je primerno, da se v tej odločbi navede geografsko območje Madžarske, kjer se bo izvajal načrt izkoreninjenja.
(6)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Načrt, ki ga je Madžarska predložila 11. julija 2007 za izkoreninjenje klasične prašičje kuge pri divjih prašičih na območjih iz Priloge, se odobri.
Člen 2
Madžarska sprejme zakone in druge predpise, potrebne za izvajanje načrta iz člena 1.
Člen 3
Ta odločba je naslovljena na Republiko Madžarsko.
V Bruslju, 18. oktobra 2007

Labels: 0
18
20
6